TIMANIT I TMURT N YEQBAYLIYEN ASUTER UNṢIB N TIMANIT I TMURT N YEQBAYLIYEN DI :
TISELWIT N TIGDUDA N LEZZAYER AGRAW AΓERFAN AΓELNAW « SENAT » AZZAYRI TARBAET N TMENDAWT N TMURT N LEZZAYER
Akken i tettwaceyyee daYen i :
Tuddsa n yeYlan yeddukklen (ONU), tuddsa n tdukkli n tferka (OUA), timura n uruba yeddukklen (UE), tiddukkliwin tigreYlanin-a : HUMAN RIGHT WATCH, AMNESTY INTERNATIONAL, FIDH, GITPA, CAF (CONFEDERATION DES AUTOCHTONES FRANCOPHONES), akk d timlilit af Ill agrakal d-yellan ass n 13/07/2008, mass NELSON MANDELA.
Acḥal d aseggas seg mi yefra ttraḍ ger tmurt n Fransa akk d Lezzayer. Timunent tewweḍ-ed, times tamenzut tensa, tin deffir-s imir kan i tendeh ! 45 iseggasen-aya ideg yekker wemqellee ger Leqbayel d udabu n tmara. Amyexzer ger snat tamiwin yezga am win ger sin yeedawen uYur ur d-yeggri laman. Times tamezwarut tendeh di 1963 asmi yekker Hocine AIT AHMED (Ḥusin At Ḥmed) d terbaet-is s yisem n ukabar d-yeslul (tiRni iΓallen iNemlayen –FFS-). Tanekra d-izegren si « tafsut n ImaziYen) n 1980 alarmi d tafsut taberkant (2001-2003). Ihi ass-a, ma ur d-telli tifrat s talwit ger udabu d Leqbayel, yiwen ur yezmir a d-yini amek ara yili uzekka.
A lemmer d lebYi n teṛwiḥt, yili d wid d-tessufeY tedYert (tiferni) di tmurt n Leqbayel ar yemmeslayen kan s yisem n Leqbayel, ar yennaYen af tmurt-nneY zdat udabu…Lameena seg mi adabu ur yerri azal i Leqbayel, ugar i Tmurt n Leqbayel naY wid d-ssufent tfernin terra-yaY tmara akken ad d-nekker nekni deg wemḍiq nnsen. Yal m ara d-yili kra n ukabar aserti uYur zzin Leqbayel akken a d-yekkes isennanen yugin ad ğen tamurt n leqbayel ad tbedd f iḍarren-is, a ten-tafeḍ zzin s weerur i wayen s way ten-fernen wayla nnsen mi nwan ssawḍen. Ihi ttnadin kan f imeḍqan d idrimen. Lemmer ur telli teswiet am akka d-neqqar, dacu ar yessiwḍen adabu ad iqelleb taggurt, di yal tikkelt ideg d yella cwal, akk d kra n tdukliwin tiYerfanin ? Di snat tikkwal i d-yufraren (agezzum n tYuri 1994-1995, tafsut taberkant 2003-2004), naY d Umussu adelsan AmaziY (MCB) akk d umussu n Leeṛac ! IYisi-yagi n imḍebbren n Leqbayel ilaq a s-d-naf tifrat s tifrent mi d-yeḥḍer lawan. Ayen yezwaren ass-a, ayen yuysen ass-a d tifin n tifrat i kra yellan d asennan di tmurt-nneY. Tifrat ilaq fell-aY ad tt-id-naf akken ad walin yemdanen akk d umezruy zdat ma ifut lḥal.
Ger tmurt n Leqbayel d udabu d ssyax ur d-yettneqḍaeen i yellan d amgared.
Tamurt n Leqbayel i-yeellan tetteddu s yiwen lqanun uqbel anekcum n Fransa di 1830, tella tekker gar-as d udabu yellan ar iṭerkiyen di Tferka ugafa n yimir-nni, tessarem d akken mi tefra lgirra-nni n Fransa a s-d-tṣaḥ tlelli, naY ulamma d timanit am yal tama n tmurt akken ad yeYli miḥyaf nni yellan di zzman ideg Fransa terra-t ger ImezdaY n Tmurt ineṣliyen d wid d yessawḍen si Europa asmi d-tekcem Fransa. Targit n tmurt n Leqbayel, d tiririt ulamma uzeYbub n tlelli-nni yellan Yur-s uqbel anekcum n Fransa. Tenwa timunent ara d-tawi tnekra n 1954 (tin d yellan akken ad ifakk uzaglu n unekcam, werğin tella-d akken ad tuYal tlelli i tmurt ur nelli uqbel 1830 !) Asmi mlalen wid yessekkren amennuY mgal Fransa, yiwen ur d-yemmeslay af wamek ara tili tmurt asmi ara yeffeY unekcam. Mmeslayen kan f kra n temsal mebla ttfasil akken ad kkrent tamiwin nniḍen n tmurt (timura n Leqbayel d Icawiyen llant wejdent di teswiet-nni d timezwura). Ayen akk icudden ar tsertit n tmurt yuYal di rrif. Aswir n Sumam uYur d-yessawel Aban Ramdane, yiwen deg warraw n tmurt n Leqbayel, yewwi-d netta daYen af temsalt n uskaray n tmurt, war timsal nniḍen… Γas akken, iedawen n Teqbaylit ssufYen-d ya tuccar nnsen imi ffYen-d mgal-is ulamma di taluft am ta icudden ar tmurt s tirni-s. Ar ass-a, kra deg widak-nni yeṭṭfen imurar n udabu qqimen kan di tseddart-nni-nsen n yimir-nni, ugin ad ldin allen d wallaYen af ayen yellan d Azref n wegdud s tirni-s. Γas akken iedawen-is ssufYen-d ya tuccar-nnsen, tamurt n Leqbayel tekcem s tirni di tnekkra n 1954 alarmi tefra di 19 meYres 1962.
Asmi akken i tefra lgirra-nni n Sa (7) iseggasen, i d-teffeY taluft einani zdat wallen n imḍebbren n tmurt n Leqbayel id teğa lgirra. Tban-d amek ayen Yef nnuYen d Iṛumyen, d wayen Yef i-mmuten watmaten d tyessetmatin-nnsen di tnekkra, yedda d Irumyen yeffYen tamurt. Kkren daYen s wadda i tnekkra mgal wid yeqqaren d atmaten-nnsen iḍelli-nni kan deg imenYi. I d-yesnekkren Leqbayel tallit-nni d akabar n tirni n iYallen inemlayen (FFS) af uqerru-s Hocine AIT AHMED. Adabu rran win yewten af tlelli n tmurt iḍelli amzun d win yexsen (ibYan) ad tr-yebḍu ass-nni.
Adabu n Lezzayer yerna tanekkra n tmurt n Leqbayel, Iqbayliyen gezmen timiṭ akk d tmurt n Lezzayer d yettbanen amzun d nettat i d adabu (TuY lḥal adabu yeqqar d akken tamurt d netta kan, ayen nniḍen ur yettuneḥsab). Leqbayel d-yeggran di tmurt-a yerran iman-is d-taerabt, tin akken i ten-yerran di tama amzun d azeYbub ur d netwabdar zdat n teggti n »waeṛaben ? ». Ihi kkren neğṛen abrid n tugdut d wunuY af izerfan n wemdan, widak kan i izemren a sen-yerr amṭiq di tmurt nnsen. Akabar awḥid icerw-itt d tasemmaṭ di tmesbaniyin n tefsut ImaziYen n 1980, d wasmi d-slulen tiddukla tamezwarut n Izerfan n wemdan di lezzayer.
Deffir n useggas-nni n 1989, tamurt n Leqbayel rnan-as tiririt di rrif, imi ssekkren aḥjaju n tmes i wakken ad teYli lehwa n teYrit, timenYit, d wayen akk i iYeṭṭlen tugdut-nni d-ilulen imir kan. Tizikert-nni d yezḍan akken leqbayel d yegduden izzayriyen nniḍen ad dakklen akken ad d-afen tifrat n tidett i tmurt, sYersen-tt iedawen n tmurt. Tugi tmurt n leqbayel ad tikki deg wudem amaynut i d-swejden i tmurt (tieerbebt d t-tineslemt ineqqen), yerna tennat-id i win yexsen a s-isel di tmesbanit-nni n 25 yennayer 1990, anegzum n tYuri 1994-1995, timesbaniyin d umennuY d iḍefren, timenYit n Lounes MATOUB ass n 25 yunyu 1998 akk d tefsut taberkant n 2001. Seg imir-nni tamurt n Leqbayel tugi ad tekcem di turart n tfernin d-yessewjad udabu akken bYunt ilint.
Adabu azzayri di tama-s ieedda akk tilas. Ar Leqbayel, amzun Fransa teqqim di tmurt, d udem kan i tbeddel. Akken am iṛumyen i ineqqen, i yetteeggiben, i yessefsaden, ama d amdan naY d tutlayt, naY d idles aqbayli s umata. Yeggul udabu a ten-yessenger seg uẓar s tsertit-nni n ueerreb. Gren kan TamaziYt, war Taqbaylit, iYerbazen mraw sin (12) iseggasen aya. Tamendawt n tmurt n lezzayer Yas melmi kan i tger TamaziYt amzun d tutlayt taYelnawt (ur telli d tunsibt), Γas akken, TamaziYt ur tufiḍ i ibeddlen fell-as di tmetti. Di tmurt n Lezzayer miḥyaf yella ger snat tamiwin : di tama aYref d yezgan i usawen s tutlayt d yedles aerab, di tayeḍ widak yeṭṭfen di TmaziYt d-yezgan kan ddaw imezwura ! Ayen akken Yef nnuYen izzayriyen (mgal miḥyaf yezgan deg wakud-nni n uqbel 1962) yeqqim ur yeffiY mi tefra. « Aeraben » ttuneḥsaben d izzayriyen iḥeqqaniyen, ma d ImaziYen zgan am inebgawen ! Melmi ur ten-nYin, a ten-wten, m ur ten-wwiten a ten-ḥebsen, ma ur ten-ḥbisen a ten-eerrin, mi ur ten-eerran, a sen-rren dunnit d qeḍran. Ayagi acku Leqbayel ugin sin isulas-nni kan Yef ixsen ad sbedden tamurt : taerabt akk d tineslemt.
Ar ass-a, kra n wid yerran iman-nnsen af yixf n udabu n tmurt n lezzayer, ssekkren yiwen uYbel kan : Assenger n teqbaylit d wayen d inetḍen Yur-s. Ass-agi adabu yebYa ad yesfeḍ ula d iẓuran n tmurt icudden s twinas n leqrun ar tmaziYt ! I wakken ad ssiwḍen ar lebYi-nnsen, at udabu ttarran di leḥbas, kkaten, neqqen kra n win d-yekkren ass-a ad yewwet af teqbaylit .Skud leqbayel sbanayen-d amek i ṭṭfen nezzeh ar yedles-nnsen, adabu irennu ar zdat di texnanasin-is mgal-nneY. Ass-a nettwali amek i d-yessaweḍ leeskeṛ ines ar tmurt-nneY zzin-as-d i wakken ad ḥarben af tikti-nni n timunent ur nesei deg-uqerru… I s Yur-sen, aeni yella kra n yir taluft i d-ssewjaden i tmurt-nneY ?
Ass-a aql-aY nettwali amek i yegzem webrid ger Leqbayel d udabu n lezzayer. Netta yeqqar d akken ayen ssuturen Leqbayel d ayen ur d-izeggen i tmurt s tirni-s Leqbayel, iẓuran n tmurt-a, ur d yeqqim laman akk d udabu ineqqen deg-sen werğin yessuter ssmaḥ, yerna d iqqaren yal tallit, werğin yeṭṭef deg wawal-is. Yiwen ur yezmir ad yesfeḍ s imeṣleḥ af webrid imeṭṭawen d idammen yemmaren (dima d wid n ImaziYen, dima d wid n Leqbayel). AYref iceffu, Yas ur yehḍir, ad t-tafeḍ izedY-it reffu. Γas ass-a ad yessuter asuref udabu yellan, nekni ur iḥellu lğerḥ yeldin akk d idammen yezrin. Ayen kan i zemren a d-yawi tifrat ass-a, d timanit i nessutur. Tazzla idammen ur d-yewwi ad tili daYen i wakken ad tili tifrat tikkelt-a.
Lemmer ad yexs udabu akken ad d-yaf tifrat i tmurt n Leqbayel, yili tura mi d-ters talwit di tmurt ar ad ires netta ar wemsefham i wakken ur yettuYal lmil i lmizan n lejmae ger snat tamiwin. Ad d-ires akken a nemmeslay, a nemsefham, ad d-nawi talwit ara idumen i tmurt, d tin ara t-yessalin.
Af aya, zdat n tmurt-nneY, akk zdat n tmura nniḍen n umaḍal, s yism n Umussu i timanit n tmurt n Yeqbayliyen (M.A.K) aql-aY nessuter-d aya :
1- Tiririt n uzal sYur adabu azzayri i WeYref Aqbayli 2- Timanit i tmurt n Leqbayel
Leryuy igreYlanen testenya tmurt n Lezzayer af ayen icudden ar tlelli n IYerfan, rran tamara fell-as akken ad-teqbel ayen akka i d-nessutur s yisem n weYref Aqbayli.
Ma yella kra n w’ur numin s wayen akka id nessutur ass-a, ma yella win yenwan d akken Leqbayel ur yelli d ayen imennan i yiman-nnsen, aql-aY newjed akken ad tili tifrent af temsalt-agi di tmurt n Leqbayel. I wakken tugdut ad tili di tmurt, yewwi-d ass-a tugdut ad tefk tiririt i wayen yessaram wegdud Aqbayli.
Tamurt n Leqbayel, ass n 05 yunyu 2008.
S yisem n MMQ (amussu n timanit n tmurt n Yeqbayliyen) , Ferḥat MEHENNI.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn